Hypermestra

Hypermestranon Hypermnēstra, vide: Ehwald, Exegetischer Kommentar zur XIV. Heroide Ovids, p. 11. (Graece: ) in mythologia Graeca fuit una ex 50 Danaidibus, filia maior regis Danai urbis Argorum.

 Mythologia 
Sola Danaidum coniugem Lynceum - unum ex 50 Aegypti filiis - etsi pater imperaverat nuptiarum nocte non necavit sive amore captaAeschylus, Prometheus 865-868 sive quia virginitati eius pepercerat.Apollodorus 2,1,5

Hypermestra a Danao ob contumaciam capta et accusata est. Ovidius Hypermestram catenis vinctam Lynceo litteras dare fecit (vide: Heroides), cui res gestas narrat fortunamque deplorat.

Eadem Argis accusata Venere defendente liberata est.Pausanias 2,20,7 Forsitan causa tragoediae amissae Aeschyli argumentum fuit.Tragicorum Graecorum Fragmenta III fr. 43-46
Gratias agens Hypermestra Aphroditae Nicephoro (Veneri victrici) statuam in Apollinis templo dedicavitPausanias 2,19,6 et Artemidi Peithoni (Dianae suasoriae) sanctuarium condidit.Pausanias 2,21,1

Secundum aliam traditionem Lynceus Danaum et cruentas Hypermestrae sorores necavit.Pausanias 2,16,1fMaurus Servius Honoratius Commentarius in Vergilii Aeneidem 10,497Scholion ad Euripidem Hecuba 869. Ex eo Hypermestra mater Abantis facta est et parens multorum heroum, ut puta Persei ac Herculis.Pausanias 10,10,5

Hypermestra Lynceusque Argis heroes in unico sanctuario culti sunt. Sepulcrum eorum prope Iovis Phyxii altare fuit.Hyginus, Fabulae 168. Pausanias 2,21,2 Delphis statuae ab Argivis conditae in templo constitutae erant.Pausanias 10,10,2

 Hypermnestra helios

 Fontes 
 Apollodori bibliotheca 2,1,4-2,2,1
 Hyginus mythographus Fabulae 170
 Aeschylus Prometheus vinctus 855-871
 Pindarus Nemea 10,6
 Horatius Carmina 3,11,33-52
 Ovidius Heroides 14 (Hypermestra Lynceo)

 Bibliographia 
 Gratia Berger-Doer: Hypermestra. In: Lexicon Iconographicum Mythologiae Classicae (LIMC). Vol. V, Turici/Monaci 1990, p. 588–590.
 Robert W. Carrubba: Hypermestra's Speech in Horace, Odes 3.11.37-52. In: The Classical Journal, Vol. 84, Nr. 2 (Dec., 1988 - Ian., 1989), p. 113-116
 Laurel Fulkerson: Chain(ed) mail: Hypermestra and the dual readership of Heroides 14. In: Transactions and Proceedings of the American Philological Association 133 (2003), p. 123-145
 Siegfried Jäkel: The 14th Heroid Letter of Ovid and the Danaid Trilogy of Aeschylus. In: Mnemosyne, Fourth Series, Vol. 26, Fasc. 3 (1973), p. 239-248
 Hans B. Jessen: Hypermestra. In: Paulys Realencyclopädie der classischen Altertumswissenschaft (RE). Vol. IX,1, Stuttgardiae 1914, Col. 289–292
 Katharina Waldner: Hypermestra 1. In: Der Neue Pauly (DNP). Vol. 5, Metzler, Stuttgardiae 1998, ISBN 3-476-01475-4, Coll. 806–807.
 V. Vaiopoulos: Hypermestra as seen by Ovid in Epist. 14. In: Eikasmos. Quaderni Bolognesi di filologia classica. Vol. 20 (2009), p. 199-222

 Nexus externi 

 Notae 

Categoria:Mythologia Graeca
Categoria:Danaides
Categoria:Heroides (Ovidius)